**Stengata 14** er et bevart hus som ligger i Værlesanden i Moss. Dette bygget har en historie som går tilbake på slutten av 1700- og starten av 1800- tallet. På den tiden hadde huset matrikkelnummer 387 og het trolig "Steengaden". Senere, i 1882, ble adressen endret til Stengaden 14 i dansk skriftstil. Huset er nå blitt et kulturminne, med kulturminne id 236878,  og er vernet etter Plan- og bygningsloven (PBL). Dette gir en beskyttelse og anerkjennelse av byggets historiske betydning. 

Generell informasjon| Kulturminne-id | 236878 |
| --- | --- |
| Informasjon fra kulturminnesøk.no | Boligen ligger i Værlesands bakgate |
| Oppført/endret (år) | Byggeår er ca. 1813 |
| Byggestill, materialer | Treverk, empirestil |
| Matrikkel | 387 |
| Gård/bruk | Har hovedsakelig blitt brukt som stall og bolig |

Byggestil
---------

Stengata 14 ble opprinnelig bygget rundt 1813 som et lafthus. Huset representerer den klassiske empirestil. Empirestil kjennetegnes av et enkelt hus med lite dekorasjon eller utsmykking, samt at det er preget av hus som ofte er symmetrisk i sin utforming og at byggemateriale er av treverk. Disse elementene gjenspeiles tydelig i Stengata 14, der hele huset er konstruert av tre, og forsiden av fasaden er symmetrisk med lite dekor. Huset består også av en grunnmur som er laget av rullestein. Målet på eiendommen er på omtrent 15.5 x 14.75 m2. 

Bilde av Stengata fra 1969. Stengata 14 er fjerde hus fra høyre.
Huset har historisk sett blitt delt opp i to hoveddeler: den nordre fløyen og den søndre fløyen. I den nordre fløyen ble det opprettet en privat skolestue for barn i Værlesanden fra begynnelsen av 1800- tallet til omkring 1865. Derimot ble den søndre fløyen brukt som bolig for huseierne. Dette tjente som deres private hjem. I dag er disse fløyene kombinert sammen til en del.   Huset består av en etasje med loft, og det har også en liten matkjeller.

Historie
--------

Konstruksjonen av huset ble påbegynt i 1813, selv om den nøyaktige byggeperioden er noe usikker. Enkelte kilder antyder at arbeidet kan ha blitt påbegynt så tidlig som midten av 1770- tallet. Huset ligger i Værlesanden, som var en samlebetegnelse for de som bodde nord for bukta før kanalen ble bygget ut i 1855. Værlesanden tilhørte området Rygge helt fram til 1841. I dag er mye av Værlesanden borte på grunn av kanal utbyggingen og det tilhører området Moss. Likevel er Stengata et av de få gatene som fremdeles minner om fellesnavnet til området. Huset er et av de eldste husene som fortsatt står i Værlesanden.

Huset ligger i et historisk arbeiderstrøk, der store arbeiderfamilier bodde tett. I området har det ligget flere fabrikker og Moss Havn som fortsatt er i bruk i dag. De fleste som har bodd i området har hatt yrker knyttet til sjøen eller fabrikkene i nærheten, som Moss gassverk. 

Moss by har vært gjennom flere bybranner, i tillegg til at området har opplevd flere husbranner. Likevel har ikke Stengata 14 vært spesielt utsatt for dette. Men man kan merke seg at loftet og stallen brant den 11. november 1913 med en artikkel fra Moss Aftenblad:

«*Ved 5-tiden igaar eftermiddag meldtes brand fra Stengaten 14. Det brændte i hoiloftet over Larsens og Ekholdts stalrum, som blev ødelagt. Brannvæsenet utla 2 slanger. Ilden blev slukket paa ca. 20 min*». Nå har stallen blitt til en liten hybel og et kontor. 

Gjennom historien til huset, så har det tilhørt Ekholt-familien lengst. Det tilhørte Ekholt-familien fra 1875 og fram til 1960. Ekholt-familien var relativt rike, og eide til og med et par hester, som var sett på som lukus på tiden. I tillegg til hestene, så bodde det også noen griser og kuer i bakgården. 

Bruk av huset| År | Bruk |
| Ca. 1813 - Ca. 1865  | Delt opp:
Nordre del ble brukt til skolestue
Søndre del var bolig, hovdesakelig til fiskere, sjømenn eller fabrikkarbeidere |
| 1870 - 1875  | Brukt som bolig for fiskere, sjømenn eller fabrikkarbeidere |
| 1875 - 1885 | Lauritius Ekholt flytter inn og starter et vognselskap sammen med sønnene
Hadde en stall med fem hester og en ku |
| 1885 - 1913 | Eid av Johan Ekholt og familien
Hadde stall med to hester og 24 høns
De fleste jobbet som vognmenn under Johan Ekholt
Huset ble også brukt av en skomaker |
| 1913 - Ca.1960  | Bybrann som ødla stallen
Delt i to forskjellige hus fra ca. 1910 til ca. 1930
Eid av Ekholt-familien til 1960 |
| 1961 - nå | Brukt som boligeiendom |

* Bygningsplanene på den nye stallen som skulle bygges i 1914Bygningsplanene på den nye stallen som skulle bygges i 1914
* Bygningstegning som viser målene på Stengata 14Bygningstegning som viser målene på Stengata 14
* Reklame for vognselskapet startet av Ekholt-familien i Stengata 14, fra 1912Reklame for vognselskapet startet av Ekholt-familien i Stengata 14, fra 1912

Referanser
----------

1. ↑   Moss historielag. «Historiske kart». Besøkt 09.10.2023.
2. ↑   Moss byleksikon. «Stengata». Besøkt 18.10.2023.
3. ↑   Finn.no.. Besøkt 12.10.2023.  Manglende eller tom `|tittel=` (hjelp)
4. 1 2 3   Kulturminnesøk. «Stengata 14, Boligeiendom». Besøkt 09.10.2023. «Vernet etter PBL»
5. ↑   Stephan Tschudi-Madsen. «Empire - stilretning». Besøkt 09.10.2023.
6. ↑  «Målebrev». Weblager. Besøkt 31.10.2023.
7. 1 2 3 4   Elisabeth Vogt & Jan Kronberg. «Stengata 14 - Stappfull av historie». Besøkt 12.10.2023.
8. ↑   Moss Byleksikon. «Skoler på Jeløy». Besøkt 23.10.2023.
9. ↑   Moss Byleksikon. «Kanalen». Besøkt 30.10.2023.
10. 1 2 3   Digitalarkivet. «0183 Stengade 14 - 000 - Tellingkretsoversikt, Folketelling 1885». Besøkt 18.10.2023.
11. 1 2   Digitalarkivet. «0315 Stengade 14 - Tellingkretsoversikt, Folketelling 1865». Besøkt 18.10.2023.
12. ↑  Johan Ekholt (26.11.1913). «Bygningsanmeldelse til Statskonduktøren i Moss». Arkivert fra originalen 27. oktober 2023. Besøkt 18.10.2023.
13. ↑   Aftenbladet. «Moss Aftenblad, tirsdag 11. november 1913». Besøkt 23.10.2023.
14. ↑   Digitalarkivet. «514\* Stengt. 14 - 001 Moss - Tellingkretsoversikt, Folketelling 1930». Besøkt 18.10.2023.
15. ↑  Digitalarkivet. «327 Stengaden 387 - 1870». Besøkt 31.10.2023.
16. ↑  «0061 Stengade - 1875». Digitalarkivet. Besøkt 31.10.2023.
17. ↑  «15 Stengade - 1891». Digitalarkivet. Besøkt 31.10.2023.
18. ↑  «0015 Stengade 14 - 1900». Digitalarkivet. Besøkt 31.10.2023.
19. ↑  «0065 Stengate 14a - 1910». Digitalarkivet. Besøkt 31.10.2023.
20. ↑  «0043 Stengaten - 1920». Digitalarkivet. Besøkt 31.10.2023.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |